Swanger vrou by Hazyview-gastehuis verkrag – praag.co.za — 20 jaar jonk!
Swanger vrou by Hazyview-gastehuis verkrag
‘n Swanger vrou en haar kollega is verkrag en beroof by ‘n gastehuis in Hazyview, Mpumalanga.
Die 32-jarige vrou, wat vyf maande swanger is, en haar 23-jarige kollega van Pretoria, is Sondagoggend omstreeks 03:00 deur twee swart gewapende mans by die Tatenda Gastehuis oorrompel.
“Die twee mans het by die sekuriteitshek ingebreek en by ‘n kamer ingegaan waarna hulle die twee vroue verkrag en selfone, juweliersware en skootrekenaars gesteel het,” het die bestuurder van die gastehuis, Christel Mathee, Maandag gesê.
“Ek het saam na die hospitaal gegaan. Hulle is erg getraumatiseer, ons is almal geskok.”
Die Hazyview-gebied het die afgelope paar jaar deurgeloop onder ‘n vlaag geweldmisdade.
Verlede week het drie gemaskerde mans met ‘n haelgeweer en twee pistole 108 skoliere en tien onderwysers van Laerskool Hennopspark in Centurion, Pretoria aangeval.
Die kinders, wat lede van die skoolkoor was, het by die Aan de Vliet Gastehuis oorgebly.
Kol. Leonard Hlathi het gesê niemand is nog in verband met die twee voorvalle in hegtenis geneem nie. – Sapa
Skrywer Karin RoodtGepubliseer op 8 Oktober 2013 Kategorieë Nuus, Suider-AfrikaSleutelwoord aanval, Centurion, geweldmisdade, hazyview, Laerskool Hennopspark, Mpumalanga, Tatenda Gastehuis, Verkragting
Vorige Vorige artikel: Kofi Annan probeer IS red met voorstelle vir Veiligheidsraad-hervorming
Volgende Volgende artikel: Malaria-sterftes klop MIV/Vigs